Nem tudják elpusztítani a 14 milliárdos stadionban megtelepedett szuperbaktériumot

A fehérvári Videoton csapatát át kellett költöztetni Felcsútra.

"Bár folyamatos, megfeszített munkavégzés folyik annak érdekében, hogy a stadionban lévő fertőzés eltávolításra kerüljön, a július 17-én megküldött hivatalos vizsgálati eredmények alapján az ivóvízhálózatban továbbra is kimutatható a Pseudomonas aeruginosa baktérium jelenléte" – szúrta ki a 444.hu a MOL Videoton Fehérvár közleményét.

A sóstói stadiont tavaly novemberben adták át, a fertőzés egy rutinellenőrzésen derült ki, és egyelőre úgy tűnik, hogy a szuperbaktérium ellenáll az antibiotikumoknak is. A fertőzésveszély miatt a csapat ideiglenesen a felcsúti Pancho Arénába költözött át.